SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 56

**2019. gada 24.septembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

Juris Rancāns, *komisijas priekšsēdētājs*

Edvīns Šnore, *sekretārs*

Jānis Ādamsons

Raimonds Bergmanis

Ainars Latkovskis

Mārtiņš Staķis

uzaicinātās amatpersonas :

• Aizsardzības ministrijas Juridiskā departamenta Tiesību aktu nodaļas vadītāja vietniece *Irina Šamarina;*

• Nacionālo bruņoto spēku Militārās policijas Juridiskās daļas juriste virsleitnante *Rūta Eglīte;*

• Nacionālo bruņoto spēku Apvienotā štāba Nodrošinājuma departamenta Resursu plānošanas pārvaldes Ekipējuma nodrošinājuma daļas galvenā speciāliste seržante *Ināra Rozenbauma;*

• Tieslietu ministrijas Administratīvo tiesību nodaļas jurists *Uldis Rudziks;*

• Saeimas Juridiskā biroja vec. juridiskā padomniece *Līvija Millere;*

komisijas konsultanti:

• ***Margita Markevica, Inese Silabriede, Daina Sunepa, Māris Veinalds***

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteM.Markevica

**Sēdes veids:** atklāta

Darba kārtība:

1. Grozījumi Nacionālo bruņoto spēku likumā (Nr.93/Lp13) 3. lasījums.

2. Grozījumi Militārā dienesta likumā (Nr. 94/Lp13) 3. lasījums.

3. Grozījumi Latvijas Republikas Zemessardzes likumā (Nr.96/Lp13) 3. lasījums.

4. Dažādi.

**J.Rancāns**: atklāj sēdi. Informē par sēdes darba kārtību un iepazīstina ar uzaicinātajām amatpersonām. Aicina izskatīt **likumprojektu “Grozījumi Nacionālo bruņoto spēku likumā”** un dod vārdu Saeimas juridiskā biroja pārstāvei 1.priekšlikuma pamatošanai.

**L.Millere**: informē, ka gan 1., gan 2.priekšlikums redakcionāli precizē terminoloģiju.

**I.Šamarina**: atbalsta.

**U.Rudziks**: atbalsta.

**J.Rancāns**: ierosina 1. un 2. priekšlikumu atbalstīt.

*Deputāti 1. un 2. priekšlikumu atbalsta.*

**1. priekšlikums atbalstīts.**

**2. priekšlikums atbalstīts.**

**J.Rancāns:** aicina likumprojektu atbalstīt un virzīt izskatīšanai Saeimā 3.lasījumā.

*Deputāti likumprojektu atbalsta.*

Lēmums:

- likumprojektu “Grozījumi Nacionālo bruņoto spēku likumā” atbalstīt un virzīt izskatīšanai Saeimā 3.lasījumā.

**J.Rancāns**: aicina izskatīt **likumprojektu “Grozījumi Militārā dienesta likumā”** un dod vārdu Saeimas Juridiskā biroja pārstāvei 1.priekšlikuma pamatošanai.

**L.Millere**: informē, ka gan 1., gan 2.priekšlikums redakcionāli precizē terminoloģiju.

**I.Šamarina**: neiebilst.

**U.Rudziks**: neiebilst.

**J.Rancāns**: ierosina 1. un 2. priekšlikumu atbalstīt.

*Deputāti 1. un 2. priekšlikumu atbalsta.*

**1. priekšlikums atbalstīts.**

**2. priekšlikums atbalstīts.**

**J.Rancāns**: aicina izskatīt 3.priekšlikumu.

**M.Staķis**: skaidro, ka precizēti pārejas noteikumi.

**L.Millere**: neiebilst.

**J.Rancāns**: ierosina 3. priekšlikumu atbalstīt.

*Deputāti 3. priekšlikumu atbalsta.*

**3. priekšlikums atbalstīts.**

**J.Rancāns:** aicina likumprojektu atbalstīt un virzīt izskatīšanai Saeimā 3.lasījumā.

*Deputāti likumprojektu atbalsta.*

Lēmums:

- likumprojektu “Grozījumi Militārā dienesta likumā” atbalstīt un virzīt izskatīšanai Saeimā 3.lasījumā.

**J.Rancāns**: aicina izskatīt **likumprojektu “Grozījumi Latvijas Republikas Zemessardzes likumā”** un dod Aizsardzības ministrijas pārstāvei 1.priekšlikuma pamatošanai.

**I.Šamarina:** skaidro, ka priekšlikums tapis saistībā ar iepriekšējā sēdē izteikto aizrādījumu, ka nav nepieciešams dublēt Militārā dienesta likumā noteikto deleģējumu MK attiecībā uz karavīra formas tērpu valkāšanas kārtību.

**L.Millere**: atbalsta.

**J.Rancāns**: ierosina 1. priekšlikumu atbalstīt.

*Deputāti 1. priekšlikumu atbalsta.*

**1. priekšlikums atbalstīts.**

**J.Rancāns**: aicina izskatīt 2.priekšlikumu.

**I.Šamarina**: skaidro, ka šis ir tehnisks priekšlikums.

**L.Millere**: neiebilst.

**J.Rancāns**: ierosina 2. priekšlikumu atbalstīt.

*Deputāti 2. priekšlikumu atbalsta.*

**2. priekšlikums atbalstīts.**

**J.Rancāns:** aicina likumprojektu atbalstīt un virzīt izskatīšanai Saeimā 3.lasījumā.

*Deputāti likumprojektu atbalsta.*

Lēmums:

- likumprojektu “Grozījumi Latvijas Republikas Zemessardzes likumā” atbalstīt un virzīt izskatīšanai Saeimā 3.lasījumā.

J.Rancāns: aicina pie jautājuma “Dažādi” izskatīt jautājumu par darba grupas izveidi saistībā ar Lobēšanas atklātības likuma izstrādi.

M.Stakis: informē, ka frakcijas “Attīstībai/Par” deputāti ir gatavi uzņemties darba grupas lobēšanas atklātības likuma izstrādei vadību un gaida komisijas deleģējumu. Aicināti piedalīties 1 līdz 2 deputāti no katras frakcijas.

A.Latkovskis: skaidro darba grupas izveidošanas kārtību – komisija aicina frakcijas darba grupai deleģēt 1-2 deputātus. Pēc tam tiek ievēlēts darba grupas vadītājs. Ierosina nosūtīt vēstuli frakcijām ar aicinājumu līdz 2.oktobri deleģēt 1-2 pārstāvjus dalībai darba grupā. Pauž viedokli, ka lobēšanas atklātības regulējums būtu risināms jau esošajos atvērtajos normatīvajos aktos, kas paātrinātu tā pieņemšanu. Frakcija “Jaunā vienotība” gatava deleģēt savus pārstāvjus dalībai darba grupā.

J.Rancāns: pauž gatavību iesaisties darba grupas darbā un atbalsta vēstules nosūtīšanu frakcijām ar aicinājumu deleģēt savus pārstāvjus dalībai darba grupā. Informē, ka Čehija šādu lobēšanas atklātības likumu ir pieņēmusi un atsūtīs tā kopiju, kuru varētu pārtulkot, lai deputāti varētu iepazīties.

*Deputātiem iebildumu nav.*

Lēmums: sagatavot un nosūtīt vēstuli Saeimas frakcijām ar aicinājumu līdz 2.oktobrim deleģēt 1-2 pārstāvjus dalībai darba grupā lobēšanas atklātības regulējuma izstrādei.

J.Ādamsons: jautā par komisijas vizīti uz Gruziju. Piesaka sevi dalībai delegācijā.

J.Rancāns: informē, ka vizīte plānota 20.-24.oktobrī. Delegācijā ir J.Rancāns, A.Blumbergs, A.Latkovskis un J.Ādamsons.

J.Ādamsons: jautā, kas notiek ar IDD amatpersonu uzklausīšanu komisijas sēdē saistībā ar situāciju Robežsardzē.

J.Rancāns: uzskata, ka situāciju robežsardzē varētu izskatīt atklātā komisijas sēdē, kad Robežsardze atskaitīsies par paveikto darbu. Ja IDD ieskatā būtu nepieciešama slēgta sēde, arī tādu var organizēt. Tāpat būtu jāpārrunā informācijas noplūde medijiem.

**A.Latkovskis:** jautā, vai ir rakstīta vēstule IDD, lai kāda no komisijas sēdēm informētu par lietas virzību tādā apjomā, lai tas nekavētu izmeklēšanu un vai ir kāda atbilde.

**J.Rancāns**: atbild, ka nebija lemts par vēstules rakstīšanu, bet gan par IDD amatpersonu uzaicināšanu uz kādu no komisijas sēdēm. Uzskata, ka jautājums būtu jāskata plašāk, tostarp par informācijas noplūdi pie kādas no tematiskajām sēdēm.

**R.Bergmanis**: ierosina uzklausīt NBS vadību par militārās tehnikas iegādes plāniem, piemēram, pirms budžeta izskatīšanas.

**J.Rancāns**: informē, ka AM plānotais finansējums tiks izskatīts komisijas 29.oktobra sēdē.

Sēdi slēdz.

*Sēde pabeigta 2019.gada 24.septembrī plkst. 10.30*

Komisijas priekšsēdētājs J.Rancāns

Komisijas sekretārs E.Šnore

Protokolētāja M.Markevica